**Söngdagskrá Ísaksskóla 2018 – 2019**

**20. – 23. nóvember**(Mánudagur skipulagsdagur)Kvæðið um fuglana
Söngur Dimmalimm
**Ísland ögrum skorið**

**I'd Like To Teach The World To Sing**

**Hátíð fer að höndum ein** (eitt erindi)

**26. – 30. nóvember**Ísland ögrum skorið

I'd Like to Teach the World to Sing

Hátíð fer að höndum ein **Nóttin var sú ágæt ein** (eitt erindi) **Við kveikjum einu kerti á** (eitt erindi) **Lofsöngur**

**3. - 7. desember**(Miðvikudagur kirkjuferð)

Hátíð fer að höndum einNóttin var sú ágæt ein
Við kveikjum einu kerti á (tvö erindi)

**Bjart er yfir Betlehem**
**Heims um ból**

**Jólakötturinn** (tvö erindi)

**Það á að gefa börnum brauð**

**Ísland ögrum skorið**
Lag: Sigvaldi S. Kaldalóns
Ljóð: Eggert Ólafsson

Ísland ögrum skorið,
eg vil nefna þig!
sem á brjóstum borið
og blessað hefir mig,
fyrir skikkan skaparans,
vertu blessað, blessi þig
blessað nafnið hans.

Ísland ögrum skorið,
eg vil nefna þig!
*:,:* sem á bjóstum borið
og blessað hefir mig. *:,:*

**Kvæðið um fuglana**Lag: Atli Heimir Sveinsson
Ljóð: Davíð Stefánsson

Snert hörpu mína, himinborna dís,
svo hlusti englar guðs í Paradís.
Við götu mína fann ég fjalarstúf
og festi á hann streng og rauðan skúf.

Úr furutré, sem fann ég út við sjó,
ég fugla skar og líka úr smiðjumó.
Í huganum til himins oft ég svíf
og hlýt að geta sungið í þá líf.

Þeir geta sumir synt á læk og tjörn,
og sumir verða alltaf lítil börn.
En sólin gyllir sund og bláan fjörð
og sameinar með töfrum loft og jörð.

Ég heyri í fjarska villtan vængjaþyt.
Um varpann leikur draumsins perluglit.
Snert hörpu mína, himinborna dís,
og hlustið, englar guðs í Paradís.

**Lofsöngur / Þjóðsöngur Íslands**Lag: Sveinbjörn SveinbjörnssonLjóð: Matthías Jochumsson

Ó, guð vors lands! Ó, lands vors guð!
Vér lofum þitt heilaga, heilaga nafn!
Úr sólkerfum himnanna hnýta þér krans
þínir herskarar, tímanna safn.
Fyrir þér er einn dagur sem þúsund ár
og þúsund ár dagur, ei meir:
eitt eilífðar smáblóm með titrandi tár,
sem tilbiður guð sinn og deyr.
:,: Íslands þúsund ár, :,:
eitt eilífðar smáblóm með titrandi tár,
sem tilbiður guð sinn og deyr.

**I'd Like To Teach The World To Sing**Lag og ljóð: Roger Cook, Roger Greenway,
 Bill Backer og Billy Davis

I'd like to build the world a home
And furnish it with love
Grow apple trees and honey bees
And snow white turtle doves

I'd like to teach the world to sing
In perfect harmony
I'd like to hold it in my arms
And keep it company

I'd like to see the world for once
All standing hand in hand
And hear them echo through the hills
For peace throughout the land

**Heims um ból**Lag: Franz GrüberLjóð: Sveinbjörn Egilsson

Heims um ból, helg eru jól,
signuð mær son Guðs ól,
frelsun mannanna, frelsisins lind,
frumglæði ljóssins,
en gjörvöll mannkind
:,: meinvill í myrkrunum lá. :,:

Heimi í hátíð er ný.
Himneskt ljós lýsir ský.
Liggur í jötunni lávarður heims,
lifandi brunnur hins andlega seims,
:,: konungur lífs vors og ljóss. :,

Heyra má himnum í frá
englasöng: Allelújá.
Friður á jörðu því faðirinn er
fús þeim að líkna, sem tilreiðir sér
:,: samastað syninum hjá. :,:

**Nóttin var sú ágæt ein**Lag: Sigvaldi S. KaldalónsLjóð: Einar Sigurðsson frá Eydölum

Nóttin var sú ágæt ein,
í allri veröld ljósið skein,
það er nú heimsins þrautarmein
að þekkja hann ei sem bæri.
:,: Með vísnasöng
ég vögguna þína hræri. :,:

Fjármenn hrepptu fögnuð þann,
þeir fundu bæði Guð og mann,
í lágan stall var lagður hann,
þó lausnari heimsins væri.
:,: Með vísnasöng
ég vögguna þína hræri. :,:

**Jólakötturinn**
Lag: Ingibjörg Þorbergsdóttir
Ljóð: Jóhannes úr Kötlum

Þið kannist við jólaköttinn,
- sá köttur var gríðarstór.
Fólk vissi ekki hvaðan hann kom
eða hvert hann fór.

Hann glennti upp glyrnurnar sínar,
glóandi báðar tvær.
- Það var ekki heiglum hent
að horfa í þær.

Kamparnir beittir sem broddar,
upp úr bakinu kryppan há,
- og klærnar á loðinni löpp
var ljótt að sjá.

Hann veifaði stélinu sterka,
hann stökk og hann klóraði og blés,
- og var ýmist uppi í dal
eða út' um nes.

**Bjart er yfir Betlehem**Lag: höfundur ókunnurLjóð: Ingólfur Jónsson frá Prestsbakka

Bjart er yfir Betlehem,
blikar jólastjarna.
Stjarnan mín og stjarnan þín,
stjarna allra barna.
Var hún áður vitringum
vegaljósið skæra.
Barn í jötu borið var,
barnið ljúfa kæra.

Víða höfðu vitringar
vegi kannað hljóðir,
fundið sínum ferðum á
fjöldamargar þjóðir.
Barst þeim allt frá Betlehem
birtan undur skæra.
Barn í jötu borið var,
barnið ljúfa kæra.

Barni gjafir báru þeir.
Blítt þá englar sungu.
Lausnaranum lýstu þeir,
lofgjörð drottni sungu.
Bjart er yfir Betlehem,
blikar jólastjarna.
Stjarnan mín og stjarnan þín,
stjarna allra barna.

**Hátíð fer að höndum ein**Íslenskt þjóðlagGömul þjóðvísa

Hátíð fer að höndum ein,
hana vér allir prýðum.
Lýðurinn tendri ljósin hrein,
líður að tíðum,
líður að helgum tíðum.

Gerast mun nú brautin bein,
bjart í geiminum víðum.
Ljómandi kerti á lágri grein,
líður að tíðum,
líður að helgum tíðum.

**Við kveikjum einu kerti á**Lag: Emmy KöhlerLjóð: Sigurd Muri
Þýðing: Lilja S. Kristjánsdóttir

Spádómakertið

Við kveikjum einu kerti á.
Hans koma nálgast fer
sem fyrstu jól í jötu lá
og Jesúbarnið er.

Betlehemskertið
Við kveikjum tveimur kertum á
og komu bíðum hans,
því Drottinn sjálfur soninn þá
mun senda í líking manns.

Hirðakertið
Við kveikjum þremur kertum á,
því konungs beðið er,
þótt Jesús sjálfur jötu og strá
á jólum kysi sér.

Englakertið
Við kveikjum fjórum kertum á.
Brátt kemur gesturinn
og allar þjóðir þurfa að sjá,
að það er frelsarinn.

**Það á að gefa börnum brauð**
Lag: Jórunn Viðar
Gömul þula

Það á að gefa börnum brauð

að bíta í á jólunum,

kertaljós og klæðin rauð
og klæðin rauð og klæðin rauð

svo komist þau úr bólunum.

Væna flís af feitum sauð

sem fjalla gekk á hólunum.
Nú er hún gamla Grýla dauð,
gafst hún upp á rólunum.

Nú er hún gamla Grýla dauð
og Grýla dauð og Grýla dauð,
gafst hún upp á rólunum.